સાંજના સમયે અચનાક 'દિલીપ ભૈયા ઝિંદાબાદ'ના નારા શરૂ થઈ ગયા.

કોંગ્રેસના કાર્યકર્તાઓ આ નારાઓ સ્થાનિક નેતાના સમર્થનમાં લગાવી રહ્યાં છે. કાર્યકર્તાઓએ દિલીપ ભૈયાના હારતોરા કર્યા અને સેલ્ફી લીધી.

અમિતની બાજુમાં જ રઘુનાથ પણ પ્રચાર સામગ્રી વેચવાનું કામ કરે છે. 

અમતિના સ્ટૉલની સામે એક કાર આવી ઊભી રહે છે. તેમાં બેસેલા લોકો કોંગ્રેસના ઝંડાની કિંમત પૂછે છે. 

કારમાં બેસેલા લોકોએ કહ્યું કે કાપડ બરાબર નથી અને અને કિંમત પણ વધારે છે. 

અમિત ઝંડાને પાછો લઈને મૂકી દે છે. અમિતે એ સજ્જનોને કહ્યું કે 'તમે અહીંથી મારી દુકાન બંધ કરાવશો?'

સંગઠનની નબળાઈ અને આર્થિક તંગી 

રઘુનાથના જણાવ્યા મુજબ, જ્યારે કમલનાથ કાર્યાલયે આવે, ત્યારે ઝંડાનું વેચાણ વધી જાય છે. 

કોંગ્રેસની પ્રચાર સામગ્રીનાં ઓછા વેચાણનું કારણ આપતા રઘુનાથે કહ્યું, "15 વર્ષથી ભાજપનું શાસન છે, કોંગ્રેસ પાસે પૈસા જ ક્યા છે? પૈસા તો ભાજપ પાસે છે."

ત્યારે એ યુવકે રઘુનાથને કહ્યું 'એટલે જ કહું છું કે ભાજપના ઝંડા વેચો.' રઘુનાથે કઈ પણ જવાબ આપ્યો નહીં.

અહીંના કોંગ્રેસ કાર્યલાયનું નામ ઈંદિરા ભવન છે. કાર્યાલયની બહાર ઈંદિરા ગાંધીની પ્રતિમા મૂકાયેલી છે. 

તમે ... બીજા 4000 અક્ષરો માટે લેખ ચાલુ રાખો:
આ વાંચ્યું કે નહીં?

કાર્યાલયના ત્રીજા માળે ચૂંટણી પ્રભારી દીપક બાબરિયા બંધ હૉલમાં કોંગ્રેસી નેતાઓની વચ્ચે ઘેરાયેલા છે. 

એ લોકોમાંથી કેટલાક લોકો જિલ્લા પ્રમુખ બનાવવાની ભલામણ કરી રહ્યાં છે. કેટલાક લોકોની ઇચ્છા છે કે તેમને અલ્પસંખ્યક વિભાગના પ્રમુખ બનાવવામાં આવે. 

ટોળામાંના એક સજ્જે માગણી કરી કે તેમને બુંદેલખંડ જવા માટે ગાડીની વ્યવસ્થા કરી આપવામાં આવે અને ગાડી વીઆઈપી હોવી જરૂરી છે.

દીપક બાબરિયાએ પોતાની બૅગમાંથી કાગળ કાઢ્યો અને એ વ્યક્તિને કહ્યું નીચે જતા રહો.

થોડી વારમાં તે સજ્જન પાછા ઉપર આવ્યા, તેમની સાથે અન્ય વ્યક્તિ પણ હતા. 

એ વ્યક્તિએ બાબરિયાને કહ્યું 'ગાડી શા માટે નહીં મળે?'

ત્રણે વચ્ચે વાતચીત થઈ, પરંતુ કોઈ ઉકેલ નીકળ્યો નહીં. 

કોંગ્રેસના મતે, વર્ષ 2003-2008 અને 2013ની ચૂંટણીમાં સંગઠનમાં સંપ નહોતો, જ્યારે આ વખતે સંગઠનમાં એકતા છે. 

જોકે, કોંગ્રેસની સમસ્યા સંપ નથી. લાંબા સમયથી સત્તાથી દૂર રહેવાના કારણે કોંગ્રેસ નાણાકીય ભીડમાં છે, કોંગ્રેસ પાસે શિવરાજસિંહ જેવો લોકપ્રિય ચહેરો નથી.

દીપક બાબરિયા આ તમામ વાતોને સ્વીકારે છે, પરંતુ તેમના મતે રાજ્યમાં ભાજપ વિરોધી લહેર છે અને કોંગ્રેસ તમામ પડકારોને ઝીલવા સક્ષમ છે. 

બાબરિયા કહે છે કે પક્ષ દ્વારા શિવરાજની વિરુદ્ધ કમલનાથ અને સિંધિયાની પસંદગી કરાઈ છે. 

સંગઠન દ્વારા આ બન્નેમાંથી એકની ચૂંટણી બાદ પસંદગી થશે. 

દિગ્વિજયનું કામ

પરંતુ શું કોંગ્રેસ સત્તાપક્ષ વિરોધી લહેરના ભરોસે બેઠી છે? રાજ્યના વરિષ્ઠ પત્રકાર વિજયદત શ્રીધર કહે છે:

"મધ્ય પ્રદેશમાં આ ચૂંટણી પાછલી ચૂંટણી કરતાં અલગ છે."

"રાહુલ ગાંધીએ દિગ્વિજય સિંહને મોટું કામ સોંપ્યું છે. મને લાગે છે તેમના સિવાય કોંગ્રેસમાં આ કામ કોઈ કરી શકે નહીં."

"દિગ્વિજય દરરોજ સંગઠનના બળવાખોરોને મળે છે અને તેમને કમલનાથ પાસે મોકલી આપે છે."

"મધ્ય પ્રદેશના દરેક જિલ્લામાં દિગ્વિજય સિંહના માણસો છે અને તેઓ લોકોને સમજાવી શકે છે. આ તેમની વિશેષતા છે."

શ્રીધરના મતે, ચૂંટણીમાં રસાકસી સર્જાય તેવી સ્થિતિ છે. તેઓ કહે છે કે રાજ્યની જનતા શિવરાજના મંત્રીઓ અને ધારાસભ્યોથી નારાજ છે.

કોંગ્રેસ કાર્યાલયમાં જ્યોતિરાદિત્ય સિંઘિયા, કમલનાથ, અને દિગ્વિજય સિંહના અલગ અલગ રુમ છે. 

સિંધિયા સભાઓ સંબોધી રહ્યાં છે તેથી કાર્યાલયની મુલાકાત નથી લેતા.

દિગ્વિજયની આવનજાવન થતી રહે છે, કોંગ્રેસના કાર્યકર્તાઓ એ બાબતને સ્વીકારે છે કે દિગ્વિજયે અનેક બળવાખોર કાર્યકર્તાઓને...